
SYNIADAU AR GYFER CWESTIYNAU YMCHWIL
Dewiswch un o’r cwestiynau canlynol ynglŷn â dysgu/addysgu. Dewiswch rywbeth y mae gennych ddiddordeb ynddo. Ar ôl dewis eich cwestiwn ymchwil, nodwch y newidynnau annibynnol a dibynnol sy’n gysylltiedig â’ch cwestiwn. 
1. A oes perthynas rhwng faint o deledu sy’n cael ei wylio a chyflawniad yn yr ysgol?
2. A oes gwahaniaeth rhwng y rhywiau o ran cyflawniad (neu allu) mewn mathemateg?
3. A oes gan athrawon dosbarth ddisgwyliadau is o fyfyrwyr benywaidd?
4. A yw’r defnydd o dechnegau cyflyru gweithredol (ymddygiadol) yn helpu wrth weithio gyda phlant sydd ag anhwylder diffyg canolbwyntio?
5. A ellir helpu cyflawniad plant sydd ag anhwylder diffyg canolbwyntio drwy leihau’r pethau sy’n mynd â’u sylw yn yr ystafell ddosbarth? 
6. A yw cyrsiau paratoi arbennig yn gwella sgorau SAT neu ACT?
7. A oes perthynas rhwng maint y dosbarth a chyflawniad myfyrwyr?
8. A yw’r defnydd o ddysgu cydweithredol yn cynyddu cyflawniad?
9. A yw dysgu cydweithredol yn effeithio ar y modd mae myfyrwyr yn teimlo am ei gilydd?
10. A oes perthynas rhwng barn myfyrwyr am eu hathrawon a faint mae’r myfyrwyr yn dysgu?
11. A all disgwyliad athro effeithio ar gyflawniad myfyriwr?
12. A all hyfforddi myfyrwyr mewn sgiliau sefyll profion wella perfformiad mewn profion safonedig?
13. A yw’r defnydd o gwisiau/profion mewn cwrs yn cynyddu cyflawniad myfyrwyr? 
14. A all rhaglenni ymyrraeth gynnar wella perfformiad ysgol plant sy’n wynebu risg?
15. A all rhaglenni ymyrraeth gynnar wneud gwahaniaeth o ran deilliannau heblaw perfformiad ysgol (e.e. drwgweithredu,  cyflogaeth, beichiogrwydd yn yr arddegau)?
16. A yw’r defnydd o raddau yn yr ystafell ddosbarth yn cynyddu neu’n lleihau cyflawniad?
17. A yw plant sy’n byw ar aelwydydd rhiant sengl yn cyflawni’n is yn yr ysgol na phlant sy’n byw ar aelwydydd dau riant?
18. Ar aelwydydd dau riant, a yw cyflawniad plentyn yn yr ysgol yn cael ei effeithio gan y ffaith fod y ddau riant yn gweithio y tu allan i’r cartref? 
19. A yw’r defnydd o atgyfnerthu cadarnhaol yn gwella cyrhaeddiad a/neu ymddygiad?
20. A yw plant a fynychodd ysgol feithrin yn llawn amser yn cyflawni’n uwch mewn blynyddoedd diweddarach na’r rhai a fynychodd yn rhan amser?
21. A yw drwgweithredu gan ieuenctid yn waeth ymhlith plant sydd â phroblemau dysgu arbennig o’i gymharu â phlant nad oes ganddynt y problemau hyn?
22. A yw’r lefel datblygiad yn ôl Piaget yn rhagfynegi cyflawniad academaidd?
23. A yw lefel datblygiad moesol Kohlberg yn gysylltiedig ag ymddygiad?
24. A yw’r dull ffoneg o addysgu darllen yn arwain at sgorau darllen uwch na defnyddio dull iaith gyfan?
25. A oes tystiolaeth i gefnogi dull neu dechneg penodol o addysgu ail iaith?
26. A yw amserlennu bloc (4 gwers mewn diwrnod) yn gwella cyflawniad academaidd?
27. A yw yfed alcohol, ysmygu, neu ddefnyddio cyffuriau yn ystod beichiogrwydd yn niweidio’r ffoetws yn barhaol?
28. A yw dadwahanu gorfodol yn niweidio neu’n gwella cysylltiadau hiliol?
29. A yw dadwahanu’n gwella cyflawniad?
30. A yw grwpio yn ôl gallu (tracio) yn gwella neu’n niweidio cyflawniad?
31. A yw grwpio yn ôl gallu (tracio) yn effeithio ar hunangysyniad plant?
32. A ddylai athro dreulio mwy o’i amser yn rhoi cyfarwyddyd i’r dosbarth cyfan a grwpiau o fyfyrwyr NEU yn rhoi cyfarwyddyd i fyfyrwyr unigol (h.y. ym mha sefyllfa mae myfyrwyr yn debygol o gyflawni mwy)?
33. A yw’r defnydd o amcanion addysgol yn gwella cyflawniad?
34. A yw’r defnydd o asesu awthentig mewn cwricwlwm ysgol yn effeithio ar sgorau’r myfyrwyr mewn profion cyflawniad safonedig traddodiadol?
35. A yw myfyrwyr ag anghenion arbennig yn cyflawni mwy pan maent yn y brif ffrwd?
36. A ddangoswyd bod asesu awthentig yn ddibynadwy a dilys?
37. A yw’r profion cymhwysedd sylfaenol ar gyfer graddio o’r ysgol uwchradd yn codi lefel cyflawniad myfyrwyr mewn ysgolion?
38. A yw profi athrawon yn gwella’r addysgu?
39. A yw gosod gwaith cartref yn gwella cyflawniad myfyrwyr?
40. A yw ystafelloedd dosbarth ac ysgolion sydd wedi’u gwahanu yn ôl rhyw yn gwella dysgu?
41. A yw myfyrwyr ysgolion uwchradd yn dysgu mwy os yw eu hysgol yn dechrau ar amser diweddarach?
42. A yw’r defnydd o ofal dydd mewn blynyddoedd cyn-ysgol yn effeithio ar gyflawniad yn ddiweddarach yn yr ysgol?
43. Ar gyfer myfyrwyr sydd ag iaith heblaw Saesneg yn iaith gyntaf iddynt, pa ddull sydd orau o ran dysgu gan fyfyrwyr?  Trochi yn y Saesneg neu ddull dwyieithog?
44. A yw hyfforddiant mewn cerddoriaeth yn cynyddu cyflawniad academaidd myfyriwr?
45. A oes gan fyfyrwyr mewn ysgolion siarter gyflawniad academaidd uwch?
46. A yw’r bwlch cyflawniad rhwng myfyrwyr gwyn a “lleiafrifoedd” yn lleihau dan y rhaglen No Child Left Behind? 

